Стаць міліцыянерам Аляксандр Дзмітрыевіч не марыў, выбраў зусім іншую спецыяльнасць і скончыў Магілёўскі хіміка-тэхналагічны каледж. Потым была служба ў арміі ва Украіне. А пасля яе трапіў на працу ў ДРБУ-142. Аднак там хлопец доўга не затрымаўся, бо арганізацыя накіравала яго для работы ў праваахоўныя органы. Так, у 1991 годзе і пачалася служба А. Зыкава ў радах міліцыі. Магчыма, менавіта тады ў падсвядомасці і прамільгнула думка, што яго справа – ахоўваць і засцерагаць.